b'\n_START_ARTICLE_\nHrvoje I\xc5\xa1tuk\n_START_PARAGRAPH_\nHrvoje I\xc5\xa1tuk (Bugojno, 8. studenog 1935. \xe2\x88\x92 Sarajevo, 22. velja\xc4\x8de 2002.), bio je hrvatski politi\xc4\x8dar iz BiH.\n_START_SECTION_\n\xc5\xbdivotopis\n_START_PARAGRAPH_\nRodio se je u Bugojnu. U Sarajevu studirao na Filozofskom fakultetu. Obna\xc5\xa1ao visoke politi\xc4\x8dke du\xc5\xbenosti. Bio je glavni direktor RTV Sarajevo. Suosniva\xc4\x8d Instituta za nacionalne odnose u Sarajevu. Predsjedavao Savjetom Enciklopedije Jugoslavije za BiH. _NEWLINE_Zaslugom Branka Mikuli\xc4\x87a, Hrvoja I\xc5\xa1tuka i ponajvi\xc5\xa1e biv\xc5\xa1eg bugojanskog gradona\xc4\x8delnika Stjepana Doma\xc4\x87inovi\xc4\x87a Kokana, napravljena je nova velika Titova vila u lovi\xc5\xa1tu "Koprivnica" pokraj Bugojna. Preko tih veza napravili su velike tvornice i sve zaposlili u Bugojnu._NEWLINE_Radio na \xc4\x8duvanju i predstavljanju ba\xc5\xa1tine Hrvata u BiH. Osobito je to bilo na podru\xc4\x8dju postignu\xc4\x87a bosanskih franjevaca. Borio se je za ravnopravnost hrvatskog jezika u BiH. Svjedoci govore da se o tome po\xc4\x8delo voditi vi\xc5\xa1e ra\xc4\x8dune u vrijeme Branka Mikuli\xc4\x87a, premda je sam svoje izvorno hrvatstvo svjesno ukomponirao u \xe2\x80\x9cbosanstvo\xe2\x80\x9d i \xe2\x80\x9cjugoslavenstvo\xe2\x80\x9d, ne vidjev\xc5\xa1i uop\xc4\x87e alternative tomu. Mnogi su zaslu\xc5\xbeni za to da je i pored ovakvog politi\xc4\x8dara uslijedilo ve\xc4\x87e davanje pozornosti hrvatskom jeziku u BiH, ali za pravo govora i pisanja hrvatskim jezikom u BiH u to doba nitko me\xc4\x91u bh. politi\xc4\x8darima-Hrvatima nije bio zaslu\xc5\xbean kao Hrvoje I\xc5\xa1tuk. Neki Hrvati su za tu \xc4\x8dinjenicu zahvaljivali i I\xc5\xa1tuku i Mikuli\xc4\x87u. Srpski i muslimanski unitaristi to su do\xc5\xbeivljavali kao drskost i s te\xc5\xa1ko\xc4\x87ama su suzbijali bijes, ali nisu poduzimali akcije, barem ne u onoj mjeri koje su sna\xc5\xa1le Hrvatsku nakon sje\xc4\x8de hrvatskog prolje\xc4\x87a._NEWLINE_\xc4\x8clan je Olimpijskog komiteta za organizaciju Zimskih olimpijskih igara u Sarajevu 1984 godine._NEWLINE_\xc4\x8clan CK SKJ na 13. kongresu odr\xc5\xbeanom od 25. do 28. lipnja 1986. godine u Beogradu._NEWLINE_Velikosrpske i jugounitaristi\xc4\x8dke snage zatirale su svaku emancipaciju hrvatstva, osobito onog u BiH i nisu trpile takvu osobu na visokom polo\xc5\xbeaju. Usponom tih snaga tijekom 1980-ih na udar je do\xc5\xa1ao Hrvoje I\xc5\xa1tuk. Prvo je izba\xc4\x8den iz vrha Partije, a potim i iz same stranke: krajem 1988. je isklju\xc4\x8den iz CK SKJ, a politi\xc4\x8dki izgon s polo\xc5\xbeaja nastavljen je dalje te je za godinu dana je isklju\xc4\x8den iz SKJ i smijenjen sa svih du\xc5\xbenosti. Neki izvori spominju da je I\xc5\xa1tuk uvijek galamio protiv nacionalizma, pogotovo hrvatskog._NEWLINE_Travnja 1993. u Sarajevu je osnovana Hrvatska selja\xc4\x8dka stranka BiH. Statut HSS-a BiH napisali su Hrvoje I\xc5\xa1tuk, zatim visoki du\xc5\xbenosnik SDB-a BiH Jozo Jozi\xc4\x87 i pripadnik vojne sigurnosti Armije BiH Stanko Sli\xc5\xa1kovi\xc4\x87._NEWLINE_1994. se spominje Hrvoje I\xc5\xa1tuk kao tajnik novoosnovanog Hrvatskog koordinacionog odbora (10. rujna). Sudjelovao je i na Saboru Hrvata 1994. godine._NEWLINE_1995. je bio \xc4\x8dlan Suda \xc4\x8dasti Bosanskohercegova\xc4\x8dke paneuropske unije osnovane 27. studenoga 1995. u Sarajevu._NEWLINE_Nakon usvajanja Odluke o uspostavi Hrvatske zajednice Herceg Bosne i Statuta, na sjednici Glavnog vije\xc4\x87a od 5. studenoga 1997. godine formirani su odjeli kao tijela Glavnog vije\xc4\x87a, a I\xc5\xa1tuk je imenovan u Odjel za ustavna i politi\xc4\x8dka pitanja Hrvatske zajednice Herceg-Bosne._NEWLINE_Umro je 22. velja\xc4\x8de 2002. u Sarajevu. Pokopan je 24. velja\xc4\x8de na gradskom groblju Sultanovi\xc4\x87ima u Bugojnu.\n_START_SECTION_\nDjela\n_START_PARAGRAPH_\nNapisao mnogo rasprava i \xc4\x8dlanaka. Objavio ih je u \xc4\x8dasopisima i novinama (Oslobo\xc4\x91enje, BH Dani,i dr.). Pisao je o jezi\xc4\x8dnoj politici, obrazovanju i izdava\xc5\xa1tvu.'